OpenLLM-France/wikimedia huggingface dataset:
# AZpiTituluak.eus

AZpiTituluak.eus (Azpitituluak.com hasieran), nazioarte mailako milatik gora pelikulentzako euskarazko azpitituluak eskaintzen dituen webgunea da. 2008an hasi zen lanean Luistxo Fernandezen eskutik eta 2020rako 1200 azpititulutik gora argitaratu zituen boluntarioen laguntzari esker. 2018an CodeSyntax enpresak hartu zuen webgunearen gaineko ardura, aurreko printzipioak errespetatuz betiere.

## Ibilbidea

2008an argitaratu zen lehen aldiz interneten. Luistxo Fernandezek sortu zuen webgunea eta hamar urtetan 1000 pelikulentzako euskarazko azpitituluak ekoiztea lortu zuen. Hasieran bakarrik filmak itzultzen bazituen ere, nagusiki 2016tik aurrera telesailak eta film laburrak itzultzeari ere ekin zion webguneak, hala, 188 telesail atal (batzuk solteak), 10 telesail-denboraldi oso eta telesail baten denboraldi guztiak itzuli zituen 2017rako. Modako telesailak ere itzuli zituen, Tronuen Jokoa adibidez 2017an.
2018an Luistxo Fernandezek webgunearen gidaritza utzi zuen, webguneak 958 filmentzat euskarazko azpitituluak argitaratuak zituelarik eta zenbait telesail ere itzuliak zeudelarik. Film horietatik 450rri boluntarioek jarri zizkietan azpitituluak eta 482ri enkarguz jarri zitzaizkien.
2019ko urtarrilaren 2an jakinarazi zen CodeSyntax enpresak hartu zuela Azpitituluak.com zenaren gaineko ardura, dirulaguntza deialdi bat tarteko zela. Enpresak webgunearen gaineko ardura hartzearekin batera bi berrikuntza berri etorri ziren: lehenik, .eus domeinura igaro zen webgunea eta bigarrenik webgunea berritu egin zen. Enpresa horren gidaritzapean, 2020aren hasierarako 1200 filmek zituzten jada euskarazko azpìtituluak.

## Erreferentziak

* ↑ Fernandez (Azpitituluak.com), Luistxo. «Film luzeetatik aparte: telesailetarako "metrika" bat» AZpiTituluak.eus (Noiz kontsultatua: 2020-08-23).
* ↑ Azpitit. «Game of Thrones s06 euskaraz osorik» AZpiTituluak.eus (Noiz kontsultatua: 2020-08-23).
* 1 2 Fernandez, Luistxo. «2017ko balantzea, eta 2018ko nire agurra» AZpiTituluak.eus (Noiz kontsultatua: 2020-08-23).
* ↑ Azpitituluak-eus. «Azpitituluak.eus-ek berrituta jarraituko du» AZpiTituluak.eus (Noiz kontsultatua: 2020-08-23).
* ↑ Azpitituluak-eus. «2019. urtea karga masibo batekin amaitu genuen, helburuak betez» AZpiTituluak.eus (Noiz kontsultatua: 2020-08-23).

## Kanpo estekak

* Datuak: Q98590955
# A (kana)

kana gojūon :
| wa | ra | ya | ma | ha | na | ta | sa | ka | a |
| wi | ri | yi | mi | hi | ni | chi | shi | ki | i |
| wu | ru | yu | mu | fu | nu | tsu | su | ku | u |
| we | re | ye | me | he | ne | te | se | ke | e |
| wo | ro | yo | mo | ho | no | to | so | ko | o |
| n | | | | | | | | | |
sokuon • dakuten • chōonpu
yori • koto • hentaigana :
iea :
A (hiragana: あ, katakana: ア) japonierako mora bat ordezkatzen duen kanetako bat da. あ sōsho estiloko 安 kanjian oinarrituta dago, eta ア 阿 kanji erradikaletik dator. Japonierako ordena alfabetiko modernoan, lehenengo posizioan dagoen kana da, い-ren aurretik. Gainera, Irohako 36. letra da, て-ren ostean eta さ-ren aurretik. Hiraganak no-ren antza du, gurutze batekin. あ-ren Unicodea U+3042 da eta ア-rena U+30A2.
Karakterean soinua adierazten du.

## Formak

| Forma | Rōmaji | Hiragana | Katakana |
| Normala a/i/u/e/o (あ行 a-gyō) | a | あ | ア |
| Normala a/i/u/e/o (あ行 a-gyō) | aa, ah ā | ああ, あぁ あー | アア, アァ アー |

## Kanpo estekak

* Datuak: Q40454
* Multimedia: あ / Q40454
# AAA

AAA hurrengoa izan daiteke:
* Triple A edo Alianza Apostólica Anticomunista (Komunismoaren Aurkako Aliantza Apostolikoa) Espainiako trantsizio garaian Euskal Herrian jardun zuen erakunde terrorista frankista berantiarra;
* Triple A edo Alianza Anticomunista Argentina (Argentinako Aliantza Antikomunista), Argentinan ospe odoltsua lortu zuen talde paramilitarra eta terrorista.
# AADACL3

Arilazetamida deazetilasa-antzekoa 3 gizakiengan AADACL3 geneak kodetzen duen proteina bat da. Gizakiengan 1. kromosoman dago.

## Erreferentziak

* 1 2 3 GRCh38: Ensembl release 89: ENSG00000188984 - Ensembl, May 2017
* 1 2 3 GRCm38: Ensembl release 89: ENSMUSG00000078507 – Ensembl, May 2017
* ↑ Human PubMed Reference:. National Center for Biotechnology Information, U.S. National Library of Medicine.
* ↑ Mouse PubMed Reference:. National Center for Biotechnology Information, U.S. National Library of Medicine.
* ↑ «AADACL3 arylacetamide deacetylase like 3 [Homo sapiens (human) - Gene - NCBI»] www.ncbi.nlm.nih.gov (Noiz kontsultatua: 2024-10-06).

## Kanpo estekak

* Datuak: Q18049778
# AAM Tower

AAM Tower (arabieraz: علاء برج), Arabiar Emirerri Batuetako Dubai hiriko bulego etxe orratz bat da. 244 metro eta 46 solairu dauzka eta 2008an amaitu zuten.
Dubai Media City gunean dago kokatua.

## Ikus, gainera

* Dubaiko etxe orratzik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q3756758
# AASDHPPT

L-aminoadipata-semialdehido dehidrogenasa-fosfopanteteinil transferasa entzima bat da, gizakietan AASDHPPT geneak kodetzen duena.
Proteina Saccharomyces cerevisiaeren LYS5 bezalakoa da, beharrezkoa dena alfa-aminoadipato dehidrogenasaren aktibaziorako lisinaren bide biosintetikoan. Legamiaren alfa-aminoadipato dehidrogenasak alfa-aminoadipato-biosintetikoa alfa-aminoadipatoan bilakatzen du. Uste da gizakiengan gene honen akatsek azidemia pipekolikoa sortzen dutela.

## Erreferentziak

* 1 2 3 GRCh38: Ensembl release 89: ENSG00000149313 - Ensembl, May 2017
* 1 2 3 GRCm38: Ensembl release 89: ENSMUSG00000025894 – Ensembl, May 2017
* ↑ Human PubMed Reference:. National Center for Biotechnology Information, U.S. National Library of Medicine.
* ↑ Mouse PubMed Reference:. National Center for Biotechnology Information, U.S. National Library of Medicine.
* ↑ Joshi, Anil K.; Zhang, Lei; Rangan, Vangipuram S.; Smith, Stuart. (2003-08). «Cloning, Expression, and Characterization of a Human 4′-Phosphopantetheinyl Transferase with Broad Substrate Specificity» Journal of Biological Chemistry 278 (35): 33142–33149. doi:10.1074/jbc.m305459200. ISSN 0021-9258. (Noiz kontsultatua: 2024-10-06).
* ↑ Praphanphoj, Verayuth; Sacksteder, Katherine A.; Gould, Stephen J.; Thomas, George H.; Geraghty, Michael T.. (2001-04-01). «Identification of the α-Aminoadipic Semialdehyde Dehydrogenase-Phosphopantetheinyl Transferase Gene, the Human Ortholog of the Yeast LYS5 Gene» Molecular Genetics and Metabolism 72 (4): 336–342. doi:10.1006/mgme.2000.3138. ISSN 1096-7192. (Noiz kontsultatua: 2024-10-06).
* ↑ «AASDHPPT aminoadipate-semialdehyde dehydrogenase-phosphopantetheinyl transferase [Homo sapiens (human) - Gene - NCBI»] www.ncbi.nlm.nih.gov (Noiz kontsultatua: 2024-10-06).

## Kanpo estekak

* Datuak: Q18045386
# AAB

AAB akronimoak esanahi zenbait ditu:
* Amnistiaren Aldeko Batzordeak, euskal preso politikoak defendatzeko erakunde bat;
* Atez ateko bilketa, zabor bilketarako sistema bat.

## Kanpo estekak

* Datuak: Q286039
# ABB

ABB akronimoak adiera hauek ditu:
* ABB (enpresa)
* Araba Buru Batzarra
# ABB (enpresa)

    Artikulu hau enpresari buruzkoa da; beste esanahietarako, ikus «ABB».
ABB (Asea Brown Boveriren akronimoa) korporazio multinazional bat da, egoitza nagusia Suitzako Zürich hirian duena. Bere negozio nagusiak energia elektrikoa sortzeko eta automatizazio industrialeko teknologien ingurukoak dira. ABBk ehun herrialde baino gehiagotan lan egiten du eta 135.000 langile baino gehiago ditu. 2018an Fortune Global 500 aldizkariaren zerrendako 341. postuan sailkatu zen.
Züricheko, Stockholmgo eta New Yorkeko burtsetan kotizatzen du. Euskal Herrian bi lantegi ditu, bata Oiartzunen (Niessen) eta bestea Trapagaranen (ABB Galindo).

## Kanpo estekak

* Webgune ofiziala
* Datuak: Q52825
* Multimedia: ABB Group / Q52825
# A68 izozmendia

A68 izozmendia 2017ko uztailaren 10a eta 12a bitartean Antartikako Larsen C izotz-plataformatik askatu zen izozmendi erraldoia da. Izotz-puskaren haustura NASAren Aqua sateliteko MODIS tresnaren bidez atzeman zuten zientzialariek. Gaur-gaurkoz, historia osoan aurkitu eta ezagutu izan diren izozmendirik handienetako bat da. Izan ere, zientzialariek kalkulatu dutenez, izozmendia kontinentetik askatu zen unean gutxi gorabehera 5.800 km² eta bilioi bat tona zituen.

## Izena

Ameriketako Estatu Batuetako Izotzaren Zentro Nazionalak izozmendiari A-68 izena jarri zion.

## Galeria

* A68 izozmendiaren sorlekua. 2016ko azaroaren 10eko irudi honetan ikus daiteke arrakala bat Larsen C izotz plataforman.
* Antartikako erdiuharteko izotz-plataformak erakusten dituen mapa. Bertan ageri dira Larsen A, B, C eta D izotz-plataformak.

## Erreferentziak

* ↑ «Inoizko izozmendi handienetako bat askatu da Antartikan» Berria 2017-07-12 (Noiz kontsultatua: 2017-07-12).
* ↑ (Ingelesez) O'Leary, M.; Luckman, A.; Project MIDAS. (2017-07-12). Larsen C calves trillion ton iceberg. (Noiz kontsultatua: 2017-07-12).
* ↑ Zupiria, Pello. (2017-07-13). «Historiako iceberg handienetakoa askatu da, Antartikako penintsulan» Berria (Noiz kontsultatua: 2017-07-13).

## Kanpo estekak

* Datuak: Q32948340
* Multimedia: Iceberg A-68 / Q32948340
# AAT (Star Wars)

AAT Star Warsen fikziozko unibertsoan Armored Assault Tanken laburdura da, Asaltuzko Tanke Armatua esan nahi duena. Merkataritza Federazioko gudu droideek maneiatuak, Tekno Batasunaren barnean zegoen Baktoid Armor Workshop enpresak diseinatu eta egiten zituen masiboki.
Kanoi nagusi bat dute euren goikaldeko zatian eta beste bi txikiago alboetan. Bere babes halakretaren behealdean jaurtigailuentzako sei irteera ditu eta soilik androide batek gidatzen zuen. Arma txikiak maneiatzen zituzten bi artilero eta tankea gidatzeaz eta kanoi nagusia maneiatzeaz arduratzen zen komandante bat zeramatzan.
Tanke hauek Naboo, Geonosis, Utapau, Felucia eta Mygeeto planetetan egon ziren, separatistek Klon Gerretan erabili zituztelarik.

## Kanpo estekak

* Datuak: Q2339078
# 1985eko Kontxako Bandera

1985ko Kontxako Bandera (Banderaren 90. ekitaldia, garai hartan 83. ekitaldia bezala aurkeztu bazen ere) urte honetako irailaren 1 eta 8an jokatu zen, Santurtzik bere hirugarren Kontxako Bandera eskuratu zuen.

## Kontakizuna

Bigarren igandean Zumaia aurreratu bazitzaion ere, lehenengo jardunalditik zekarren 11 segundoko aldea nahikoa izan zitzaien santurtziarrei Kontxako Bandera eskuratzeko. Hirugarrena San Juan gelditu zen 22 segundora.
Kantabriarren artean ere izan zen nobedaderik. Alde batetik Pedreña Kontxan aritu zen, 1976an lorturiko garaipenetik lehenengo aldiz, eta bestetik Castro ez zen sailkapen estropadan izan 11 urtez jarraian Kontxako Banderan aritu eta gero.
Donostiarren ordezkaria Ur-Kirolak izan zen, Aste Nagusiko klasifikatorioan Donostia eta Fortuna gainditzeagatik. Sailkapen estropadan Donostiak ere Kontxako Banderara sailkatzea lortu zuen.
Kontxako Banderarako Sailkapen estropadan 14 traineru aritu ziren lanean, 8 gipuzkoar, lau bizkaitar eta bi kantabriar. Estropada hau Zumaiak irabazi zuen.

## Parte-hartzaileak

Talde parte-hartzaileak :
| Taldeak | Traineruak | Patroiak |
| Donostia Kaiku Pedreña Portugalete San Juan Santurtzi Ur-Kirolak Zumaia | Luis Carril Bizkaitaŕa Sardinero Jarrillera Erreka Sotera Koruko Ama Telmo Deun | Juantxo Aginaga Norberto Torres "Txirri" Bixente Korta Javier López "Piru" Juan Mari Lujanbio Jesús Fdez. Cirilo "Roke" Olegario Iturralde Klaudio Etxeberria "Gorria" |

## Emaitzak

Behin betiko denborak :
| Postua | Elkartea | 1. Eguna | 2. Eguna | Denera | Diferentzia |
| 1 | Santurtzi | 20:20:04 | 20:29:26 | 40:49:30 | - |
| 2 | Zumaia | 20:31:50 | 20:24:48 | 40:55:98 | + 0:06:68 |
| 3 | San Juan | 20:42:05 | 20:30:10 | 41:12:15 | + 0:22:85 |
| 4 | Ur-Kirolak | 20:31:50 | 20:44:73 | 41:16:23 | + 0:26:93 |
| 5 | Kaiku | 20:36:54 | 20:53:16 | 41:29:70 | + 0:40:40 |
| 6 | Donostia | 20:40:75 | 20:57:07 | 41:37:82 | + 0:48:52 |
| 7 | Pedreña | 21:00:23 | 21:09:14 | 42:09:37 | + 1:22:07 |
| 8 | Portugalete | 21:16:20 | 21:22:53 | 42:38:73 | + 1:49:43 |

## Tripulazio irabazlea

* Itsasoko Ama Arraun Elkartea
** Entrenatzailea: Patxi Lupiola
** Patroia: Jesús Fernandez Cirilo "Roke"
** Arraunlariak: Ababorra: Baz, Beldarrain, Martinez, Vizcaino, Gonzalez, Alonso. Aurrekoa: Macho. Istriborra: Abad, Gonzalez, Alvarez, Exposito, B. Alarcon, J. Alarcon.

## Sailkapen estropada

| Postua | Taldea | Denbora |
| 1 | Zumaia | 21:53,52 |
| 2 | Santurtzi | 22:01,99 |
| 3 | Portugalete | 22:17,84 |
| 4 | Kaiku | 22:19,84 |
| 5 | Donostia | 22:23,83 |
| 6 | San Juan | 22:34,06 |
| 7 | Pedreña | 22:44,13 |
| 8 | Algorta | 22:49,59 |
| 9 | Orio | 22:52,44 |
| 10 | Castro | 22:55,68 |
| 11 | Getaria | 22:58,02 |
| 12 | Zarautz | 23:04,09 |
| 13 | San Pedro | 23:16,33 |
| 14 | Fortuna | 24:31,24 |

## Ikus, gainera

* Kontxako Bandera

## Kanpo estekak

* Datuak: Q12252521
# 1985eko Paris-Roubaix

1985eko Paris-Roubaix :
| Datu orokorrak ||
| Lasterketa | 83. Paris-Roubaix |
| Txapelketa | 1985 Super Prestige Pernod |
| Data | 1985.eko apirilak 14 |
| Luzera | 268 km |
| Herrialdea | Frantzia |
| Irteera-lekua | Compiègne |
| Helduera-lekua | Roubaix |
| Emaitzak ||
| Txapelduna | Marc Madiot (Renault-Elf) |
| Txapeldunordea | Bruno Wojtinek (Renault-Elf) |
| Hirugarrena | Seán Kelly (Skil-Sem-Kas-Miko) |
| ◀1984 | 1986▶ |
| Dokumentazioa ||
1985eko Paris-Roubaix txirrindularitza lasterketa klasiko honen 83. edizioa izan zen. 1985eko apirilak 14an ospatu zen eta Marc Madiot frantziarrak irabazi zuen bakarrean. Probak 268 kilometroko ibilbidea izan zuen, garaileak 7 ordu, 21 minutu eta 10 segundotan bete zituenak.

## Sailkapena

1984 << 1985eko Paris-Roubaix >> 1986 :
| Postua | Txirrindularia | Taldea | Denbora |
| 1. | Frantzia Marc Madiot | Ti-Raleigh-Campagnolo | 7h 21' 10" |
| 2. | Frantzia Bruno Wojtinek | Coop-Mercier-Mavic | + 1' 51" |
| 3. | Irlandako Errepublika Sean Kelly | Capri Sonne-Merckx-Campagnolo | + 2' 09" |
| 4. | AEB Greg Lemond | Puch-Eorotex-Campagnolo | m.t. |
| 5. | Belgika Rudy Dhaenens | Splendor-Wickes Bouwmark | m.t. |
| 6. | Belgika Eddy Planckaert | Daf Trucks-Te Ve Blad-Campagnolo-Rossin | m.t. |
| 7. | Belgika Jozef Lieckens | Boule d'or-Sunair-Colnago | m.t. |
| 8. | Herbehereak Hennie Kuiper | Ti-Raleigh-Campagnolo | + 3' 30" |
| 9. | Herbehereak Adri van der Poel | Renault-Elf-Gitane | m.t. |
| 10. | Belgika Ferdi Van Den Haute | Famcucine-Campagnolo | + 5' 04" |

## Kanpo estekak

* (Ingelesez)París-Roubaix 1985 (cyclingbase.com)
* Datuak: Q2603999
# 1985eko Nafarroako Bertsolari Txapelketa

1985eko Nafarroako Bertsolari Txapelketa Nafarroako Bertsolari Txapelketaren 14. edizioa izan zen, 1985eko otsaileko 24 eta martxoko 24 bitartean ospatu zen. Bertan, 24 bertsolarik hartu zuten parte eta guztira 5 saio ospatu ziren, horietatik 4 finalaurreko eta finala. Finala martxoaren 24ean ospatu zen Leitzan.
Mixel Aire “Xalbador II”ak jantzi zuen txapela.

## Parte-hartzaileak
### Bertsolariak

* Lontxo Aburuza
* Mixel Aire “Xalbador II”
* Ernest Alkhat
* Txomin Amorena
* Joxe Fermin Argiñarena
* Joxe Migel Argiñarena
* Joanes Arrosagarai
* Bernardo Azpillaga
* Bittor Elizagoien
* Txomin Ezponda
* Euxebio Fagoaga “Fagoaga I”
* Joxe Mari Fagoaga “Fagoaga II”
* Jean Louis Harinordoki “Laka”
* Josetxo Iantzi
* Juan Felix Iriarte "Berjinanto"
* Moises Jaso
* Bautista Madariaga
* Xalbador Madariaga
* Anjel Martikorena
* Jean Pier Mendiburu
* Fermin Mihura
* Luis Olaetxea
* Antonio Olano
* Mikel Taberna

### Epaileak

* Santos Beloki
* Mikel Bujanda
* Mixel Itzaina
* Mariano Izeta
* Emile Larre
* Jose Urroz

### Gai-jartzaileak

* Jean Pierre Irieder
* Dionisio Mujika

## Finala

* Gainontzeko finalistak honako hauek izan ziren:
** Ernest Alkhat
** Joxe Fermin Argiñarena
** Joxe Migel Argiñarena
** Josetxo Iantzi
** Anjel Martikorena
** Jean Pier Mendiburu

## Erreferentziak

* ↑ Pablo Jose Aristorena: Nafarroako bertsolaritza

## Kanpo estekak

* Datuak: Q31188171
# 1985eko Mexikoko lurrikara

1985eko Mexikoko lurrikara, irailaren 19an, Mexikoko goizeko 07:17:47 orduan, Ozeano Barean eta Michoacán estatuko eta Balsas ibaiaren bokaletik hurbil epizentroa izan zuen lurrikara bat izan zen. Lurzorutik 15 kilometroko sakoneran sortua, 8,1 Mw graduko magnitudea izan zuen. Mexikoko historia idatzian inoizko lurrikara bortitzena izan zen, 1957ko Mexikoko lurrikara gaindituz.
Lurrikarak Mexikoko mendebaldea, erdialdea eta hegoaldean eragina izan zuen, bereziki Mexiko Hirian, kalte itzelak gauzatuz. Denera, 5,000–45,000 hildako eta 30,000 zauritu eragin zituen.

## Kanpo estekak

* Datuak: Q1798567
* Multimedia: 1985 Mexico Earthquake / Q1798567
# 1985eko Munduko Eskrima Txapelketa

1985eko Munduko Eskrima Txapelketa Munduko Eskrima Txapelketaren 48. edizioa izan zen. 1985eko uztailak 11 eta 21 artean ospatu zen Bartzelonan Nazioarteko Eskrima Federakuntzak eta Espainiako Eskrima Errege Federakuntzak antolatua.

## Emaitzak
### Gizonezkoak

Banakako floretea
* Mauro Numa Italia
* Andrea Cipressa Italia
* Harald Hein Mendebaldeko Alemania
Taldekako floretea
* Italia
* Mendebaldeko Alemania
* SESB
Banakako ezpata
* Philippe Boisse Frantzia
* Jaroslav Jurka Txekia
* Philippe Riboud Frantzia
Taldekako ezpata
* Mendebaldeko Alemania
* Italia
* SESB
Banakako sablea
* György Nébald Hungaria
* Christo Etropolski Bulgaria
* Vasil Etropolski Bulgaria
Taldekako sablea
* SESB
* Bulgaria
* Hungaria

### Emakumezkoak

Banakako floretea
* Cornelia Hanisch Mendebaldeko Alemania
* Sabine Bischoff Mendebaldeko Alemania
* Pascale Hachin Frantzia
Taldekako floretea
* Mendebaldeko Alemania
* Hungaria
* SESB

## Kanpo estekak

* Datuak: Q540254
# 1985eko Nafarroako Itzulia

1985eko Nafarroako Itzulia :
| Datu orokorrak ||
| Lasterketa | 24. Nafarroako Itzulia |
| Datak | maiatzak 28 – 1985.eko ekainak 2 |
| Herrialdea | Espainia |
| Irteera-lekua | Erriberri |
| Helduera-lekua | Iruña |
| Emaitzak ||
| Txapelduna | Jean-Claude Ronc |
| Txapeldunordea | Roque de la Cruz |
| Hirugarrena | Emilio García Pérez |
| Puntukako sailkapena | Jean-Claude Ronc |
| Eskalatzailerik onena | Jean-Claude Ronc |
| ◀1984 | 1986▶ |
| Dokumentazioa ||
1985eko Nafarroako Itzulia, Nafarroako Itzuliko XXIV. ekitaldia izan zen. Urte honetan, sei etapaz osatu zen Itzulia (bosgarrena bi sektoreetan banandua), ibilbidea Erriberrin hasi eta Iruñean bukatu zen.

## Taldeak

* Razesa
* Orbea-SEAT
* Gurelesa-GAC
* KAS-Miko
* G.D. Reynolds
* Cirsa
* Cajamadrid
* Belgikako selekzioa
* Lombardiako selekzioa
* Victoria Sporting Lisboa
* G.S. Mazza
* Rancilio-Oloronais

## Etapak

| Etapa | Data | Ibilbidea | Kilometroak | Etapa garailea | Sailkapen nagusiko liderra |
| 1. | maiatzak 28 | Erriberri - Tutera | 160 | José Enrique Carrera | José Enrique Carrera |
| 2. | maiatzak 29 | Tutera - Viana | 169 | Vicente Ferrys | Vicente Ferrys |
| 3. | maiatzak 30 | Viana - Irurtzun | 154 | Joaquim Vale | Joaquim Vale |
| 4. | maiatzak 31 | Irurtzun - Bagordiko Gaina | 123 | Roque de la Cruz | Roque de la Cruz |
| 5.a | ekainak 1 | Elizondo - Lesaka | 86 | Rufino Alonso Cristóbal | Roque de la Cruz |
| 5.b. | ekainak 1 | Lesaka - Agiña | 8 | Jean-Claude Ronc | Jean-Claude Ronc |
| 6. | ekainak 2 | Lesaka - Iruñea | 134 | Joaquín Faura | Jean-Claude Ronc |

## Sailkapen nagusia

Sailkapen nagusia :
| 1. | Jean-Claude Ronc | 21o47’39 |
| 2. | Roque de la Cruz | 30 segundora |
| 3. | Emilio García Pérez | 49 segundora |
| 4. | Vicente Mata | 1’05 segundora |
| 5. | Adriano Mor | 1’20 segundora |
| 6. | Rufino Alonso Cristóbal | 1’45 segundora |
| 7. | Juan Carlos Rozas | 2’00 segundora |
| 8. | Jesús María Martínez Urra | 2’03 segundora |
| 9. | Joaquim Vale | 2’43 segundora |
| 10. | Francisco Javier Mauleon | 3’03 segundora |

## Erreferentziak

* ↑ Diario de Navarra hemeroteka 1985eko maiatzaren 28tik ekainaren 3ra

## Kanpo estekak

* Datuak: Q120729647
# 1985eko Nafarroako Sari Nagusia

1985eko Nafarroako Sari Nagusia :
| Datu orokorrak ||
| Lasterketa | 38. Miguel Indurain Sari Nagusia |
| Data | 1985.eko ekainak 8 |
| Herrialdea | Espainia |
| Emaitzak ||
| Txapelduna | Celestino Prieto (Reynolds) |
| Txapeldunordea | Federico Etxabe (Teka) |
| Hirugarrena | Álvaro Pino (Zor-Gemeaz Cusin) |
| ◀1983 | 1987▶ |
| Dokumentazioa ||
XVIII. Nafarroako Sari Nagusia Nafarroa Garaian egindako txirrindulari lasterketa izan zen. 1985eko ekainaren 8an, larunbata, jokatu zen.
Ibilbidea 191 kilometroko luzera izan zuen eta lau mendate igo ziren: Girgillao, Arradia, Girgillao berriro ere eta Lezaun.
Garailea Celestino Prieto kataluniarra izan zen, Lizarrako helmugara bakarrik heldu zelarik.

## Kanpo estekak

* Datuak: Q58537527
# 1985eko Urkiolako Igoera

1985eko Urkiolako Igoera :
| Datu orokorrak ||
| Lasterketa | 11. Urkiola Igoera |
| Data | 1985.eko abuztuak 14 |
| Luzera | 148 km |
| Herrialdea | Espainia |
| Irteera-lekua | Durango |
| Helduera-lekua | Urkiolako santutegia |
| Emaitzak ||
| Txapelduna | Jesús Rodríguez Magro (Zor-Gemeaz Cusin) |
| Txapeldunordea | Vicente Belda (Kelme-Merckx) |
| Hirugarrena | Alirio Chizabas |
| Eskalatzailerik onena | Alirio Chizabas |
| Sprinter onena | Ángel Ocaña (Teka) |
| Talderik onena | Zor-Gemeaz Cusin |
| ◀1984 | 1986▶ |
| Dokumentazioa ||
1985eko Urkiola Igoera lasterketa honen X. ekitaldia izan zen. Ekitaldi honetan, Bilboko Aurrezki Kutxa eta Deia egunkariak laguntza eman zuten. Horrela 2,8 milioi pezetako diru-laguntza izan zuen. Ibilbidea berriz aldatu zen, eta guztira, 148,6 km egin zituzten. 64 txirrindularik hartu zuten parte, Kelme, Dormilon, Hueso, Zor, Reynolds, Orbea eta Teka taldekoak. Horietatik, 33 txirrindularik bukatu zuten. ETB-k lasterketa zuzenean eman zuen eta helmugan zenbait pantaila jarri zituen jendeak lasterketa ikusteko.

## Sailkapen nagusia

* Jesús Rodríguez Magro (Zor) 3h 55min.
* Vicente Belda (Kelme) d.b.
* Alirio Chizabas (Kelme) 6s-ra.
* Pacho Rodriguez (Zor) 10s-ra.
* Reimund Dietzen (Teka) 28s-ra.
* Jon Egiarte (Hueso) 46s-ra.
* Faustino Rupérez (Zor) 50s-ra.
* Jokin Mujika (Orbea) 1min-ra.
* Toni Coll (Teka) 1min 20s-ra.
* Julian Gorospe (Reynolds) 1min 22s-ra.

## Mendiko sailkapena

* Alirio Chizabas.

## Tarteko Helmugak

* Ángel Ocaña.

## Taldekako sailkapena

* Zor.

## Kanpo estekak

* Datuak: Q114065016